Simon Bræmer stod for de to første scoringer, da AaB i dag vandt ude med 3-2 over Næsby i 2. division vest.

Benedict Vilakazi scorede det afgørende mål 10 minutter før tid. Hobro spillede hjemme uafgjort 1-1 med superligareserverne fra AGF. René Svendsen stod for hjemmeholdets enlige mål. Jetsmark vandt en vigtig 1-0 sejr ude over OB's superligareserver. Kampene i tal: - Hobro-AGF 1-1 (0-1). 0-1 Bobby Brix (10. minut). 1-1 Rene Svendsen (46. minut). Tilskuere: 250. - OB-Jetsmark 0-1 (0-0). 0-1 Asger Andreasen (90. minut). Tilskuere: 50. - Næsby-AaB 2-3 (1-1). 0-1 Simon Bræmer (2. minut). 1-1 Martin Koordt (23. minut). 2-1 Martin Koordt (48. minut). 2-2 Simon Bræmer (71. minut). 2-3 Benedict Vilakazi (80. minut). Tilskuere: 230.